Un uragan de categoria 2 a lovit SUA. Care sunt consecințele materiale și importanța la 5 zile de alegeri.
Uraganul Zeta, de categoria 2, a lovit Louisiana. Vântul bate cu 160 km/h în statul din sudul SUA, plouă neîncetat și sunt inundații. Un bărbat a murit electrocutat, atins de un cablu rupt de vânt.
Un uragan a lovit sudul statelor Unite, chiar cu 5 zile înainte de alegeri.Zeta e un uragan de categoria 2 și a lovit în această dimineață Louisiana.Vântul bate cu 160 de kilometri pe oră, toarnă cu găleata și sunt inundații, mai ales pe coastă.Un american a murit electrocutat, atins de un cablu rupt de vânt. A fost emisă și o alertă de uragan în New Orleans, unde trauma provocată de Katrina în 2005 este încă vie în mintea localnicilor.În același timp, cei din SUA au rămas fără nume pentru uragane. Deci dacă va mai lovi încă unul în acest an, va trebui să fie unul improvizat.Această furtună nici că putea să cadă mai prost pentru alegerile prezidențiale. Votul anticipat este în plină desfășurare. Statele din sud traversate de Zeta sunt cruciale pentru campania lui Donald Trump.